**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 19- ho októbra 2015

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Žiadosť o vysporiadanie pozemku /Lýdia Gálová, Dezider Brath/

 5. Návrh na schválenie mandátu pre starostu obce na uzatvorenie zmluvy

 o budúcej kúpnej zmluve na výstavbu novej bytovej jednotky

 6. Zámena pozemkov medzi Obcou Hosťová a Alternative Business

 Development, s.r.o. – schválenie zámeru

 7. Rôzne

 8. Záver

**K bodu číslo 1:**

Siedme zasadnutie obecného zastupiteľstva v roku 2015 otvoril a viedol starosta obce Hosťová Ing. Miroslav Brath, skonštatoval, že sú prítomní všetci členovia obecného zastupiteľstva, zasadnutie zastupiteľstva je preto uznášania schopné.

**K bodu číslo 2:**

Za overovateľov zápisnice určil poslancov: Peter Brath

 Miroslav Maťo

Za zapisovateľku určil pracovníčku obecného úradu R. Tóthovú.

Starosta oboznámil prítomných s programom zasadnutia zastupiteľstva.

Hlasovanie o programe rokovania:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 3:**

V kontrole uznesení hlavná kontrolórka obce Mgr.Darnadiová, skonštatovala, že všetky uznesenia sú splnené alebo sa plnia priebežne.

Hlasovanie o plnení uznesení:

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 4:**

Poslanci boli oboznámení so žiadosťou p. Dezidera Bratha a p.Lýdie Gálovej ohľadne vysporiadania pozemkov. Geometrickým plánom bolo zistené, že časť rodinného domu a dvora žiadateľov leží na obecnom pozemku, pričom uvedené nehnuteľnosti dlhodobo užívajú a majú ohradené. Obec je výlučným vlastníkom pozemku na LV č. 1868, č. p. 248/1, ostatné plochy a nádvoria vo výmere

8843 m2, geometrickým plánom boli vyčlenené parcely č. 248/23 vo výmere 83 m2 a 248/24 vo výmere 10 m2.

Starosta obce pripomenul poslancom, že p. Gálová prepísala svoj podiel na miestnom cintoríne na obec bezplatne a do budúcnosti navrhuje vypracovanie všeobecne záväzného nariadenia obce o určovaní cien pozemkov v takýchto prípadoch.

Hlavná kontrolórka obce sa vyjadrila , že obec pozemok by mala predať za trhovú cenu, alebo riešením by bolo výmena pozemkov žiadateľov s obcou. Po dlhšej rozprave sa poslanci dohodli, že vyhovejú žiadateľom a pozemky budú prevedené na základe zákona č. 138/1991 Zb. o majetku obcí v súlade s ustanovením § 9a ods. 8 písm. e)., za cenu 0,50 eur/ m2.

Príloha č. 1: Žiadosť

Hlasovanie o zámeru prevodu pozemku obce:

 za: 4 /Peter Brath, Zsolt Földessy, Miroslav Maťo, Gabriel Szalai/

 proti: 0

 zdržal sa: 1 /Ing. Zoltán Gál/

**K bodu číslo 5:**

Poslanci v tomto bode prerokovali udelenie splnomocnenia pre starostu obce ohľadne výstavby nájomného bytu v obci Hosťová a k podpisu Zmluvy o budúcej zmluvy. Starosta bude priebežne informovať zastupiteľstvo o rokovaniach.

Hlasovanie o udelenia splnomocnenia::

 za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 6:**

Starosta predostrel poslancom návrh zámeru vzájomnej zámeny pozemkov medzi Obcou Hosťová a spoločnosťou Alternative Business Development, s.r.o. Obec Hosťová vlastní pozemky pod rančom, kde v minulosti sa plánovalo s výstavbou nájomných bytov, tieto pozemky sú však nevhodné na výstavbu nakoľko pôda je tam premočená. Vhodný pozemok na výstavbu nájomných bytov sa nachádza na p.č. 863/1, uvedená parcela je momentálne teraz vo vlastníctve p. Mgr. Mareka Tomana. V najbližších dňoch sa bude podpisovať kúpna zmluva medzi p. Mgr. Marekom Tomanom a spoločnosťou ABD, s.r.o., následne spoločnosť ABD, spol. s.r.o., keď nadobudne vlastníctvo pozemku p.č. 863/1 je ochotná vymeniť s obcou pozemky. Obec Hosťová výmenou získa pozemok p.č. 863/1 vo výmere 1392 m2 na výstavbu nájomných bytov a pozemok p.č.450/16 vo výmere

689,17 m2, ktorý sa nachádza pod cestou vedľa ranču. Obec do zámeny dá pozemky, ktoré sú pod rančom, p.č. 548/20 vo výmere 1643 m2 a p.č. 548/26 vo výmere 184 m2.

Hlasovanie o zámeru vzájomnej zámeny pozemkov:

za: 5 /Peter Brath, Zsolt Földessy, Ing. Zoltán Gál, Miroslav Maťo,

 Gabriel Szalai/

 proti: 0

**K bodu číslo 7:**

V rôznom poslanci nemali žiadne dotazy.

**K bodu číslo 8:**

Starosta obce sa poďakoval prítomným sa účasť na zasadnutí zastupiteľstva.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 19.10.2015**

**UZNESENIE Č. 58/2015**

Obecné zastupiteľstvo v Hosťovej

1. **schvaľuje**

program siedmeho zasadnutia Obecného zastupiteľstva v Hosťovej v roku 2015.

V Hosťovej, 20.10.2015 Ing. Miroslav Brath

 starosta obce

**UZNESENIE Č. 59/2015**

Obecné zastupiteľstvo v Hosťovej

1. **berie na vedomie**

plnenie uznesení obecného zastupiteľstva z predchádzajúcich zasadnutí

V Hosťovej, 20.10.2015 Ing. Miroslav Brath

 starosta obce

**UZNESENIE Č. 60/2015**

Obecné zastupiteľstvo v Hosťovej

1. **schvaľuje**

 v súlade s ustanovením § 9a ods. 8 písm. e) zákona č. 138/1991 Zb. o majetku obcí

 v znení neskorších predpisov trojpätinovou väčšinou všetkých poslancov ako dôvod

 hodný osobitného zreteľa zámer predaja častí pozemku vo vlastníctve obce

 Hosťová  zapísaný na Katastrálnom úrade v Nitre, Správa katastra Nitra na LV č.

 1868 ako parcela reg. „E“, druh pozemku: ostatné plochy, p.č. 248/1 vo výmere

 8843 m2 , ktoré boli vyčlenené GP 188/2015 zo dňa 22.09.2015 pod p.č. 248/23 diel

 5 o výmere 83 m a p.č. 248/24 diel 6 vo výmere 10 m.

1. **konštatuje,**

že osobitný zreteľ spočíva v tom, že stavba rodinného domu bola postavená riadnym staveným povolením v roku 1974 . Oplotenie bolo postavené rovnako v roku 1974. Uvedené pozemky žiadatelia užívali aj pred rokom 1974.

V Hosťovej, 20.10.2015 Ing. Miroslav Brath

 starosta obce

**UZNESENIE Č. 61/2015**

Obecné zastupiteľstvo v Hosťovej

1. splnomocňuje

starostu Ing. Miroslava Bratha na podpísanie Zmluvy o budúcej zmluvy na výstavbu nájomných bytov.

V Hosťovej, 20.10.2015 Ing. Miroslav Brath

 starosta obce

**UZNESENIE Č. 62/2015**

Obecné zastupiteľstvo v Hosťovej

1. **schvaľuje**

 zámer vzájomnej zámeny pozemkov – nehnuteľného majetku obce Hosťová z dôvodu

 hodného osobitného zreteľa trojpätinovou väčšinou všetkých poslancov v zmysle § 9a ods. 8

 písm. e) zákona č. 138/1991 Zb. v znení neskorších predpisov, pričom zo strany obce Hosťová

 ide o pozemky parcelné číslo: p.č. 548/20, orná pôda vo výmere 1643 m2 a p.č. 548/26 , trvalé

 trávnaté porasty vo výmere 184 m2 , na základe geometrického plánu č. 203/2015 zo dňa

 12.10.2015, vyhotoveným GEOPLAN Lydik, s.r.o. a zo strany Alternative Business

 Development, s.r.o. o parcely parcelné číslo: p.č. 863/1, vo výmere 1392 m2  a podiel

 211/432 z parcely 450/16 vo výmere 689,17 m2 podľa

 geometrického plánu č. 202/2015, vyhotoveným GEOPLAN Lydik, s.r.o. zo dňa 09.10.2015.

1. **konštatuje,**

že osobitný zreteľ spočíva v tom, že pre Obec Hosťová sú predmetné pozemky prakticky nepoužiteľné, pôda je podmočená a nachádza sa v bezprostrednej blízkosti ranču. Na druhej strane spoločnosť Alternative Business Development, s.r.o. je majiteľom susedného pozemku

a na parcele č. 863/1 obec plánuje výstavbu nájomných bytov. Na parcele č. 450/16 sa nachádza cesta, ktorú využívajú obyvatelia ulice vedľa ranča. Na uvedenom pozemku sa nachádza aj vodovodná sieť. Obec plánuje vysporiadať aj ostatné podiely, aby bola výhradným majiteľom pod obecnou cestou.

V Hosťovej, 20.10.2015 Ing. Miroslav Brath

 starosta obce

Overovatelia zápisnice:

Peter Brath .........................

Miroslav Maťo .........................

Zapisovateľka zápisnice:

Bc. Renáta Tóthová ........................

 Ing. Miroslav Brath

 starosta obce